text: [{"text_idx": "#000004", "text": "Nu\u0301 eru 40 a\u0301r li\u00f0in si\u0301\u00f0an Fuglafjar\u00f0ar hornorkestur var\u00f0 stovna\u00f0, og i\u0301 ti\u0301 sambandi ver\u00f0ur jubileumskonsert i\u0301 Mentannarhu\u0301sinum sunnudagin 7. juni kl. 17:00"}, {"text_idx": "#000005", "text": "I\u0301 januar 1969 komu menn saman i\u0301 sku\u0301lanum vi\u00f0 ti\u0301 \u00e6tlan at stovna hornorkestur i\u0301 bygdini. Orkestur hev\u00f0i veri\u00f0 i\u0301 50-a\u0301runum, og nu\u0301 hildu teir, at vert var at royna av ny\u0301ggjum. Endama\u0301li\u00f0 var stutt og greitt, at vekja ans fyri to\u0301nleiki og sp\u00e6la fyri fo\u0301lki . Nevnd var vald at arbei\u00f0a vi\u00f0 hesum, og hon skipa\u00f0i seg solei\u00f0is: Arnold Abrahamsen, forma\u00f0ur. J\u00f8rgen Andersen, n\u00e6stforma\u00f0ur. Finnur Olsen, kassameistari, Frits Johannesen, skrivari. Poul Jacob Hansen, nevndarlimur. Arnold var umframt forma\u00f0ur eisini dirigentur fyrstu a\u0301rini."}, {"text_idx": "#000006", "text": "Nevndin var sera virkin, ti\u0301 longu i\u0301 oktobur var\u00f0 fari\u00f0 til Havnar eftir ny\u0301ggju hornunum. Fyrstu fer\u00f0 vit vita, at orkestri\u00f0 sp\u00e6ldi var i\u0301 Hellutu\u0301ni ein av adventsd\u00f8gunum 1969. A\u0301ri\u00f0 eftir vo\u0301ru longu fleiri framf\u00f8r\u00f0slur, og grundarlagi\u00f0 var lagt undir f\u00f8stu uttandur\u00f0asp\u00e6lingarnar. Longu i\u0301 1970 var orkestri\u00f0 vi\u00f0 a\u0301 Musikkstevnuni, sum var a\u0301 Glyvrum. I\u0301 1973 vo\u0301ru fuglfir\u00f0ingar vertir fyri stevnuni."}, {"text_idx": "#000007", "text": "\u00d8ll hesi a\u0301r hava mong sp\u00e6lt vi\u00f0 orkestrinum. Onkunti\u0301\u00f0 var so v\u00e6l statt, at tvey orkestur unglinga og vaksnamannaorkestur sp\u00e6ldu."}, {"text_idx": "#000008", "text": "Vit skulu eisini ny\u0301ta h\u00f8vi at takka tykkum, sum fingu gongd a\u0301. Ta\u00f0 var ikki til fa\u0301ny\u0301tis -ta\u00f0 vakti sanniliga ans fyri to\u0301nleiki. Hetta hevur veri\u00f0 til gle\u00f0i og gagns fyri mong."}, {"text_idx": "#000009", "text": "Konsert i\u0301 Mentanarhu\u0301sinum i\u0301 Fuglafir\u00f0i"}, {"text_idx": "#000013", "text": "Tankar og to\u0301nar i\u0301 Fuglafir\u00f0i"}]